Svarbus teisinis pranešimas

|

52007BP0124(01)

1. 2007 m. balandžio 24 d. Europos Parlamento sprendimas dėl 2005 finansinių metų Europos aviacijos saugos agentūros biudžeto įvykdymo patvirtinimo (C6-0398/2006 - 2006/2165(DEC))

Oficialusis leidinys 074 E , 20/03/2008 p. 0250 - 0251

		1.2007 m. balandžio 24 d. Europos Parlamento sprendimas dėl 2005 finansinių metų Europos aviacijos saugos agentūros biudžeto įvykdymo patvirtinimo (C6-0398/2006 — 2006/2165(DEC))Europos Parlamentas,- atsižvelgdamas į Europos aviacijos saugos agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos aviacijos saugos agentūros 2005 finansinių metų galutinių metinių ataskaitų kartu su Agentūros atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį ir ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą [4], ypač į jo 49 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A6-0121/2007),1. suteikia patvirtinimą Europos aviacijos saugos agentūros vykdomajam direktoriui, kad Agentūros 2005 finansinių metų biudžetas įvykdytas;2. pateikia savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai, ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 10.[2] OL C 312, 2006 12 19, p. 6.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 240, 2002 9 7, p. 1. Reglamentas, su paskutiniais pakeitimais, padarytais Komisijos reglamentu (EB) Nr. 1701/2003 (OL L 243, 2003 9 27, p. 5).[5] OL L 357, 2002 12 31, p. 72.--------------------------------------------------


title: 2005/539/EB: 2005 m. balandžio 12 d. Europos Parlamento sprendimas dėl 2003 finansinių metų Europos profesinio mokymo plėtros centro biudžeto įvykdymo patvirtinimo jo direktoriui

text:
27.7.2005

               LT

               Europos Sąjungos oficialusis leidinys

               L 196/68

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos profesinio mokymo plėtros centro biudžeto įvykdymo patvirtinimo jo direktoriui
   (2005/539/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos profesinio mokymo plėtros centro 2003 finansinių metų metinių sąskaitų, kartu su centro atsakymais (1),
   atsižvelgdamas į 2005 m. kovo 8 d. Tarybos rekomendacijas (6858/2005 – C6-0075/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1655/2003, iš dalies keičiantį Reglamentą (EEB) Nr. 337/75 dėl Europos profesinio mokymo plėtros centro įsteigimo ir panaikinantį Reglamentą (EEB) Nr. 1416/76 (3), ir ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0074/2005),

               1.

               suteikia Europos profesinio mokymo plėtros centro direktoriui patvirtinimą dėl 2003 finansinių metų centro biudžeto įvykdymo;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos profesinio mokymo plėtros centro direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 53.

      (2)  OL L 248, 2002 9 16, p. 1.

      (3)  OL L 245, 2003 9 29, p. 41.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos profesinio mokymo plėtros centro biudžeto įvykdymo patvirtinimo jo direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos profesinio mokymo plėtros centro 2003 finansinių metų metinių sąskaitų, kartu su centro atsakymais (1),
      atsižvelgdamas į 2005 m. kovo 8 d. Tarybos rekomendacijas (6858/2005 – C6-0075/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1655/2003, iš dalies keičiantį Reglamentą (EEB) Nr. 337/75 dėl Europos profesinio mokymo plėtros centro įsteigimo ir panaikinantį Reglamentą (EEB) Nr. 1416/76 (3), ir ypač į jo 12a straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0074/2005),

                  A.

                  kadangi AR minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės ataskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi 2004 m. balandžio 21 d. Parlamentas Europos profesinio mokymo plėtros centro (toliau – centras) direktoriui suteikė 2002 finansinių metų biudžeto įvykdymo patvirtinimą (5) ir prie sprendimo dėl biudžeto įvykdymo patvirtinimo pridedamoje rezoliucijoje Europos Parlamentas, inter alia:

                              —

                              ragina centrą tęsti jau pradėtą bendradarbiavimą su Europos mokymo fondu (EMF),

                              —

                              ragina centrą tęsti darbą, kuriuo siekiama sukurti vidaus audito gebėjimus, atitinkančius vidaus kontrolės standartus,

            1.   atkreipia dėmesį į šiuos 2002 ir 2003 finansinių metų Europos profesinio mokymo plėtros centro atskaitomybės skaičius;
      2003 ir 2002 finansinių metų pajamų ir išlaidų ataskaita

                  (in EUR 1000)

                  2003

                  2002

                  Revenue

                  Commission subsidies

                  14 500

                  12 135

                  Revenue from previous financial years

                  0

                  25

                  Miscellaneous revenue

                  3

                  3

                  Assigned revenue (Phare and third countries)

                  792

                  333

                  Financial revenue

                  0

                  50

                  Total revenue (a)

                  15 295

                  12 546

                  Budgetary expenditure for the financial year

                  Staff — Title I of the budget

                  Payments

                  7 554

                  7 570

                  Appropriations carried over

                  443

                  298

                  Administration — Title II of the budget

                  Payments

                  778

                  767

                  Appropriations carried over

                  358

                  345

                  Operating activities — Title III of the budget (except for assigned revenue)

                  Payments

                  2 381

                  2 491

                  Appropriations carried over

                  3 138

                  2 189

                  Assigned revenue (Phare and third countries)

                  Payments

                  546

                  0

                  Appropriations carried over

                  246

                  187

                  Total expenditure (b)

                  15 444

                  13 847

                  Outturn for the financial year (a – b)

                  – 149

                  – 1 301

                  Balance carried over from the previous financial year

                  – 545

                  532

                  Appropriations carried over and cancelled

                  399

                  215

                  Sums for reuse from the previous financial year not used

                  10

                  8

                  Refunds to the Commission

                  – 716

                  0

                  Exchange rate differences

                  8

                  1

                  Balance for the financial year

                  – 993

                  – 545

                     Source: information supplied by the Centre. This table summarises the data provided by the Centre in its own accounts.

            2.   atkreipia dėmesį į AR pastabą dėl to, kaip centras vykdo riboto konkurso procedūras išrenkant sutarčių laimėtojus, bei į centro atsakymą; tikisi, kad centras ir toliau dės pastangas, kad tokių konkursų rezultatai būtų geriau ir skaidriai pateikiami, laikantis atitinkamų taisyklių;
      3.   atkreipia dėmesį į Audito Rūmų pastabą dėl paskelbtų ir centro neužbaigtų jo finansinės organizacijos pakeitimų; ragina centrą per 2005 m. užbaigti ir įgyvendinti šiuos pakeitimus; tikisi, kad centras informuos Parlamento kompetentingą komitetą apie adaptacijos proceso užbaigimą;
      4.   pritaria centro ir Europos mokymo fondo (EMF) bendradarbiavimui rengiant į ES stojančias šalis dalyvauti centro veikloje po ES plėtros; laikosi nuomonės, kad tokia papildoma veikla turi būti tęsiama ir tam tikrais atvejais – stiprinama;
      5.   tikisi, kad centras, atsižvelgdamas į AR pastabas, nuo šiol į savo bendrą biudžetą įtrauks trečiųjų šalių subsidijas ir įmokas;
      6.   tikisi, kad centras padidins savo personalo priėmimo į darbą procedūros skaidrumą iš anksto išaiškindamas sąrašų sudarymo kriterijus;
      7.   pritaria lygybės principo įtraukimui į centro personalo politiką ir ragina imtis tolesnių veiksmų ir nuolat atlikti šios politikos vertinimą, kad būtų užtikrintas jos įgyvendinimas;
      8.   apgailestauja, kad aukščiausios vadovybės vietas užima vyrai, primygtinai ragina centrą padidinti pusiausvyrą;
      9.   pritaria centro informacijos ir ryšių strategijai, ypač tam išskirtiniam dėmesiui, kuris yra skiriamas atvirumui ir piliečių prieinamumui;
      Bendros pastabos Komisijai ir agentūroms

                  10.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš agentūrų struktūrai sukuriant suderintą bazę;

                  11.

                  atkreipia dėmesį į Komisijos poziciją (6) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (7);

                  12.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              prieiti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo;

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos;

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  13.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  14.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  15.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų;

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus;

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  16.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgdama į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  17.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  18.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  19.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  20.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  21.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (8);

                  22.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  23.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais / programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  24.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  25.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  26.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  27.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  28.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  29.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją / darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  30.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  31.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir arba aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 53.

         (2)  OL L 248, 2002 9 16, p. 1.

         (3)  OL L 245, 2003 9 29, p. 41.

         (4)  OL L 357, 2002 12 31, p. 72.

         (5)  OL L 330, 2004 11 4, p. 34.

         (6)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013 m.“ I priede (KOM(2004) 0101, p. 38).

         (7)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (8)  OL L 269, 2002 10 5, p. 15.


title: 2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, sudarymo Europos Sąjungos vardu

text:
19.10.2016

               LT

               Europos Sąjungos oficialusis leidinys

               L 282/1

         TARYBOS SPRENDIMAS (ES) 2016/1841
   2016 m. spalio 5 d.
   dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2015 m. lapkričio 30 d.–gruodžio 12 d. Paryžiuje vykusioje 21-oje Jungtinių Tautų bendrosios klimato kaitos konvencijos (toliau – JTBKKK) šalių konferencijoje priimtas susitarimo dėl pasaulinio atsako į klimato kaitą stiprinimo tekstas;

               (2)

               Paryžiaus susitarimas pasirašytas 2016 m. balandžio 22 d., laikantis Tarybos sprendimo (ES) 2016/590 (2);

               (3)

               Paryžiaus susitarimas įsigalios trisdešimtą dieną nuo dienos, kai bent 55 JTBKKK Šalys, kuriose bendras išmetamų šiltnamio efektą sukeliančių dujų (toliau – ŠESD) kiekis sudaro bent apie 55 % viso šių išmetamų dujų kiekio, bus deponavusios savo ratifikavimo, priėmimo, patvirtinimo arba prisijungimo dokumentus. JTBKKK Šalys taip pat yra Sąjunga ir jos valstybės narės. 2016 m. kovo 18 d. išvadose Europos Vadovų Taryba pabrėžė, kad Sąjunga ir jos valstybės narės turi sudaryti Paryžiaus susitarimą kuo skubiau ir pakankamai laiku, kad būtų susitarimo Šalys nuo jo įsigaliojimo dienos;

               (4)

               Paryžiaus susitarimu pakeičiama 1997 m. Kioto protokole numatyta sistema;

               (5)

               Paryžiaus susitarime, inter alia, nustatytas ilgalaikis tikslas, atitinkantis siekį užtikrinti, kad pasaulio temperatūra didėtų gerokai mažiau nei 2 °C, palyginti su ikipramoninio laikotarpio lygiu, ir toliau siekti, kad temperatūros didėjimas neviršytų 1,5 °C, palyginti su ikipramoninio laikotarpio lygiu. Kad pasiektų šį tikslą, Šalys parengs nuosekliai išdėstytus nacionaliniu lygmeniu nustatytus įpareigojančius veiksmus, apie juos praneš ir juos palaikys;

               (6)

               Paryžiaus susitarime numatyta, kad nuo 2023 m. Šalys, remdamosi naujausiomis mokslinėmis žiniomis ir ligtoliniais įgyvendinimo duomenimis, kas penkerius metus atliks bendros pažangos įvertinimą: bus įvertinta pažanga ir svarstomi išmetamųjų teršalų kiekio mažinimo, prisitaikymo prie klimato kaitos ir paramos teikimo klausimai; kiekvienos Šalies nuosekliai išdėstytais įpareigojančiais veiksmais turi būti siekiama pažangos, palyginti su tuo metu galiojančiais jos įpareigojančiais veiksmais, ir jie turi parodyti patį didžiausią galimą užmojį;

               (7)

               privalomas tikslas ne vėliau kaip 2030 m. bent 40 % sumažinti viduje išmetamą ŠESD kiekį visuose ekonomikos sektoriuose, palyginti su 1990 m., patvirtintas 2014 m. spalio 23 ir 24 d. Europos Vadovų Tarybos išvadose dėl 2030 m. klimato ir energetikos politikos strategijos. 2015 m. kovo 6 d. Taryba šį Sąjungos ir jos valstybių narių įsipareigojimą priėmė kaip jų numatomą nacionaliniu lygmeniu nustatytą įpareigojantį veiksmą ir pateikė jį JTBKKK Sekretoriatui;

               (8)

               komunikate, pridedamame prie pasiūlymo dėl Paryžiaus susitarimo pasirašymo Sąjungos vardu, Komisija pabrėžė, kad siekiant visuotinio perėjimo prie švarios energetikos būtina keisti investicijų kryptis ir taikyti paskatas visose politikos srityse. Vienas iš pagrindinių Sąjungos prioritetų – sukurti atsparią energetikos sąjungą, kad piliečiai būtų aprūpinami saugiai ir tvariai tiekiama energija, kuri būtų įperkama, o jos kainos konkurencingos. Tam reikia toliau vykdyti plataus užmojo klimato politiką ir vystyti kitus energetikos sąjungos aspektus;

               (9)

               2015 m. rugsėjo 18 d. išvadose Taryba patvirtino, kad Sąjunga ir jos valstybės narės ketina veiksmų pagal Paryžiaus susitarimą imtis bendrai, ir palankiai įvertino Norvegijos ir Islandijos ketinimą dalyvauti bendrai vykdant šiuos veiksmus;

               (10)

               dėl Sąjungos ir jos valstybių narių bendrų veiksmų bus susitarta tinkamu laiku ir juose bus numatytas atitinkamas Sąjungai ir jos valstybėms narėms priskirtas išmetamųjų teršalų kiekis;

               (11)

               Paryžiaus susitarimo 4 straipsnio 16 dalyje reikalaujama Sekretoriatą informuoti apie ketinimą veikti išvien, įskaitant apie kiekvienai Šaliai atitinkamu laikotarpiu priskirtą išmetamųjų teršalų kiekį;

               (12)

               Paryžiaus susitarimas atitinka Sutarties 191 straipsnyje nurodytus Sąjungos aplinkos apsaugos tikslus, t. y. išlaikyti, saugoti ir gerinti aplinkos kokybę, saugoti žmonių sveikatą ir remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita;

               (13)

               Paryžiaus susitarimas ir kompetencijos deklaracija turėtų būti patvirtinti Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas pagal Jungtinių Tautų bendrąją klimato kaitos konvenciją 2015 m. gruodžio 12 d. priimtas Paryžiaus susitarimas.
   Paryžiaus susitarimo tekstas pridedamas prie šio sprendimo.
   Sąjungos vardu taip pat patvirtinama prie šio sprendimo pridedama kompetencijos deklaracija.
   2 straipsnis
   Tarybos pirmininkas paskiria asmenį (-is), įgaliotą (-us) Jungtinių Tautų Generaliniam Sekretoriui Sąjungos vardu deponuoti ratifikavimo dokumentą, laikantis Paryžiaus susitarimo 20 straipsnio 1 dalies, kartu su kompetencijos deklaracija.
   3 straipsnis
   1.   Valstybės narės stengiasi imtis būtinų veiksmų siekdamos savo ratifikavimo dokumentus deponuoti vienu metu su Sąjunga arba kuo greičiau po to.
   2.   Valstybės narės informuoja Komisiją apie savo sprendimus ratifikuoti Paryžiaus susitarimą arba pagal aplinkybes apie tikėtiną būtinų procedūrų užbaigimo datą.
   4 straipsnis
   Šis sprendimas įsigalioja kitą dieną po jo priėmimo.

      Priimta Briuselyje 2016 m. spalio 5 d.

            Tarybos vardu

            Pirmininkas

         M. LAJČÁK

      (1)  2016 m. spalio 4 d. pritarimas (dar nepaskelbtas Oficialiajame leidinyje).

      (2)  2016 m. balandžio 11 d. Tarybos sprendimas (ES) 2016/590 dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, pasirašymo Europos Sąjungos vardu (OL L 103, 2016 4 19, p. 1).


title: 2015 m. gruodžio 16 d. Europos sisteminės rizikos valdybos sprendimas dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo (ESRV/2015/4)

text:
12.3.2016

               LT

               Europos Sąjungos oficialusis leidinys

               C 97/28

         EUROPOS SISTEMINĖS RIZIKOS VALDYBOS SPRENDIMAS
   2015 m. gruodžio 16 d.
   dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo
   (ESRV/2015/4)
   (2016/C 97/12)
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnį,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (2), ypač į jo 458 straipsnį,
   atsižvelgdama į 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (3), ypač į jos 133, 134, 138 ir 139 straipsnius,
   atsižvelgdama į 2015 m. gruodžio 11 d. Europos sisteminės rizikos valdybos rekomendaciją ESRV/2015/1 dėl anticiklinio rezervo normų pozicijoms su trečiosiomis šalimis pripažinimo ir nustatymo (4), ypač į jos A rekomendaciją, B rekomendacijos 3 dalį ir C rekomendaciją,
   atsižvelgdama į 2015 m. gruodžio 15 d. Europos sisteminės rizikos valdybos rekomendaciją ESRV/2015/2 dėl makroprudencinės politikos priemonių tarptautinio poveikio vertinimo ir savanoriško abipusiškumo (5), ypač į jos B–D rekomendacijas,
   atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (6), ypač į jo 6 straipsnį,
   atsižvelgdama į 2015 m. gruodžio 11 d. Europos sisteminės rizikos valdybos sprendimą ESRV/2015/3 dėl susijusio su anticiklinio rezervo normų pripažinimu ir nustatymu trečiųjų šalių reikšmingumo Sąjungos bankų sistemai vertinimo (7), ypač į jo 4 straipsnį,
   kadangi:

               (1)

               Europos sisteminės rizikos valdyba (ESRV) atsako už makrolygio rizikos ribojimo priežiūrą Sąjungoje. Šiuo atžvilgiu ESRV siekia prisidėti prie Sąjungos finansinio stabilumo sisteminės rizikos, taip pat rizikos, kuri kyla už Sąjungos ribų, prevencijos arba jos sumažinimo. Šios ESRV užduoties dalis yra išvengti reglamentavimo arbitražo ir tarptautinio poveikio išplitimo užtikrinant, kad visoje Sąjungoje tai pačiai rizikai taikomi tokie patys arba analogiški makroprudenciniai reikalavimai. Siekdama užtikrinti makroprudencinės politikos priemonių veiksmingumą, ESRV trims uždaviniams suteikia ypatingą svarbą. Šie uždaviniai yra patikėti pagal Sąjungos teisę ir (arba) pagal Reglamentą (ES) Nr. 1092/2010;

               (2)

               pirma, ESRV pagal Direktyvos 2013/36/ES 133 straipsnį ir Reglamento (ES) Nr. 575/2013 458 straipsnį yra įgaliota įvertinti makroprudencinės politikos priemonių tinkamumą prieš jas priimant valstybėms narėms arba Europos Centriniam Bankui (ECB);

               (3)

               antra, ESRV įvertina galimą konkrečių makroprudencinės politikos priemonių neigiamą tarptautinį išplitimo poveikį ir, jei iš atitinkamos aktyvuojančios institucijos gautas abipusio pripažinimo prašymas, įvertina, ar valstybių narių priimtos konkrečios makroprudencinės politikos priemonės turėtų būti abipusiškai pripažintos visoje Sąjungoje pagal Europos sisteminės rizikos valdybos rekomendacijoje ESRV/2015/2 nustatytą sistemą. Pagal Direktyvos 2013/36/ES 134 straipsnį ir Reglamento (ES) Nr. 575/2013 458 straipsnį, valstybės narės gali prašyti ESRV kitoms valstybėms narėms pateikti rekomendacijas, prašant jų makroprudencinės politikos priemonių abipusio pripažinimo. Vadovaudamasi savo įgaliojimais ESRV taip pat gali rekomenduoti abipusiškai pripažinti priemones, kurių abipusiškam pripažinimui taikoma nacionalinė teisė veikti savo nuožiūra;

               (4)

               trečia, ESRV prisideda siekiant visoje Sąjungoje nustatyti suderintas anticiklinio kapitalo rezervo (AKR) normas, taikomas pozicijoms su trečiosiomis šalimis. Jai Direktyvos 2013/36/ES 138 straipsniu suteikti konkretūs įgaliojimai teikti rekomendacijas, kad būtų užtikrinta, jog tokios AKR normos yra pakankamos apsaugoti Sąjungos įstaigas nuo pernelyg didelio kredito augimo trečiosiose šalyse. Pagal Direktyvos 2013/36/ES 139 straipsnį ESRV gali teikti rekomendacijas, kad valstybės narės, vykdydamos tuo straipsniu suteiktus savo įgaliojimus nustatyti ir pripažinti AKR normas pozicijoms su trečiosiomis šalimis, tai darytų nuosekliai;

               (5)

               vykdydama savo pirmąjį uždavinį vertinti tam tikrų makroprudencinės politikos priemonių tinkamumą iki jų priėmimo, 2014 m. ESRV sukūrė Vertinimo grupę, įgaliotą nagrinėti šias priemones ir rengti nuomones ir rekomendacijas. Kadangi kai kurie antrojo ir trečiojo ESRV uždavinio aspektai yra tokie pat kaip ir pirmojo uždavinio, būtų patartina išplėsti dabartinės Vertinimo grupės įgaliojimus, kad jie apimtų visus tris uždavinius. Išplėtus Vertinimo grupės įgaliojimus taip pat reiktų iš dalies pakeisti Vertinimo grupės sudėtį, kad būtų išplėstas žinių diapazonas. Be to, pagal Europos sisteminės rizikos valdybos sprendimą ESRV/2014/2 (8) kai kurių paskirtų narių kadencija turėtų būti pratęsta, kol atitinkama kadencija pasibaigs;

               (6)

               tam, kad ESRV galėtų vykdyti šiuos tris uždavinius, rekomenduojama, kad atitinkamos institucijos praneštų ESRV apie makroprudencinės politikos priemones, taip pat tokias, kurios nenumatytos Sąjungos teisės reikalavimuose. Šie pranešimo reikalavimai yra nustatyti Direktyvos 2013/36/ES 129 straipsnio 2 dalyje, 130 straipsnio 2 dalyje, 131 straipsnio 7 ir 12 dalyje, 133 straipsnyje, 134 straipsnio 2 dalyje, 136 straipsnio 7 dalyje ir 160 straipsnyje bei Reglamento (ES) Nr. 575/2013 99 straipsnio 7 dalyje ir 458 straipsnyje. Be to, Rekomendacija ESRV/2015/2 rekomenduoja, kad atitinkamos institucijos praneštų ESRV apie visas priimtas makroprudencinės politikos priemones;

               (7)

               Vertinimo grupės kiekvieno iš trijų uždavinių veiklos procedūros turi atspindėti skirtingus terminus, iki kurių ESRV turi įvykdyti savo atitinkamus uždavinius. Tiksliau, ESRV pateiks savo nuomones ir rekomendacijas dėl svarstomos priemonės per mėnesį nuo pranešimo gavimo dienos vadovaudamasi Direktyvos 2013/36/ES 133 straipsniu ir Reglamento (ES) Nr. 575/2013 458 straipsniu. ESRV sieks iš dalies pakeisti Rekomendaciją ESRV/2015/2 per tris mėnesius nuo tada, kai jai buvo pranešta apie tokias priemones. Jei ESRV mano, kad reikia imtis veiksmų dėl AKR normų, taikomų pozicijoms su konkrečia trečiąja šalimi, ji stengiasi priimti rekomendaciją per tris mėnesius nuo tada, kai sužino apie galimą riziką dėl pernelyg didelio kredito augimo susijusioje trečiojoje šalyje;

               (8)

               reikia panaikinti Sprendimą ESRV/2014/2 ir jį pakeisti šiuo sprendimu, kad būtų įtraukti du papildomi Vertinimo grupės uždaviniai bei atitinkami jos sudėties pokyčiai,

         PRIĖMĖ ŠĮ SPRENDIMĄ:
   1 straipsnis
   Taikymo apimtis
   1.   Šiame sprendime nustatoma bendroji ESRV nuomonių ir rekomendacijų priėmimo procedūrų sistema, taikoma 2 dalyje apibrėžtose srityse Sąjungoje priimant makroprudencinės politikos priemones.
   2.   Tiksliau, šio sprendimo tikslas yra nustatyti procedūras, skirtas nagrinėti makroprudencinės politikos priemones ir, jei taikytina, priimant:

               a)

               ESRV rekomendacijas ir nuomones dėl nacionalinės makroprudencinės politikos priemonių pagal Direktyvos 2013/36/ES 133 straipsnio 14 dalį ir 15 dalį bei Reglamento (ES) Nr. 575/2013 458 straipsnio 4 dalį;

               b)

               dalinius Rekomendacijos ESRV/2015/2 pakeitimus, tam, kad būtų įtrauktos papildomos makroprudencinės politikos priemonės, apie kurias pranešta ir kurios rekomenduojamos abipusiam pripažinimui pagal Direktyvos 2013/36/ES 134 straipsnio 4 dalį ir Reglamento (ES) Nr. 575/2013 458 straipsnio 8 dalį, tačiau jomis neapsiribojant;

               c)

               ESRV rekomendacijas dėl pozicijoms su konkrečia trečiąja šalimi nustatomos ir pripažįstamos konkrečios AKR normos, pagal Direktyvos 2013/36/ES 138 straipsnį ir 139 straipsnį, tačiau jais neapsiribojant (toliau – ESRV rekomendacijos dėl konkrečios trečiosios šalies AKR normų).

         2 straipsnis
   Sąvokų apibrėžtys
   Šiame sprendime vartojamų sąvokų apibrėžtys:

               1.

               priėmimas – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               2.

               anticiklinio rezervo norma – anticiklinio rezervo norma, apibrėžta Direktyvos 2013/36/ES 128 straipsnio 7 dalyje;

               3.

                  Darwino sistema – ESRV vidinė dokumentų tvarkymo sistema;

               4.

               makroprudencinės politikos priemonė – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               5.

               pranešimas – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               6.

               pranešanti institucija – atitinkama institucija, perduodanti pranešimą;

               7.

               nuomonė – bet kuri nuomonė, kurią, gavusi pranešimą dėl makroprudencinės politikos priemonės, išleidžia ESRV pagal Direktyvos 2013/36/ES 133 straipsnį ir Reglamento (ES) Nr. 575/2013 458 straipsnį;

               8.

               abipusiškumas – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               9.

               rekomendacija – bet kuri rekomendacija, kurią priima ESRV pagal Direktyvos 2013/36/ES 133 straipsnio 14 dalį, 134 straipsnio 4 dalį, 138 straipsnį ir 139 straipsnį ir Reglamento (ES) Nr. 575/2013 458 straipsnį, tačiau jais neapsiribojant;

               10.

               atitinkama aktyvuojanti institucija – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               11.

               atitinkama institucija – vartojama tokia pačia reikšme kaip Rekomendacijos ESRV/2015/2 2 skirsnio 1 dalyje;

               12.

               atitinkama trečiosios šalies institucija – vartojama tokia pačia reikšme kaip Rekomendacijos ESRV/2015/1 2 skirsnio 1 dalyje;

               13.

               trečioji šalis – vartojama tokia pačia reikšme kaip Rekomendacijos ESRV/2015/1 2 skirsnio 1 dalyje.

         3 straipsnis
   Makroprudencinės politikos priemonių skelbimas
   1.   Atitinkamos institucijos, pranešdamos ESRV apie bet kokią šio sprendimo taikymo srityje priimtą makroprudencinės politikos priemonę, naudoja ESRV interneto svetainėje paskelbtas pavyzdines formas. ESRV sekretoriatas paskelbia makroprudencinės politikos priemones, kurias atitinkamos institucijos priėmė, paskelbė ir apie jas pranešė ESRV. Pranešanti institucija gali prašyti, o ESRV sekretoriato vadovas gali patvirtinti, kad dėl finansinio stabilumo priežasčių šios priemonės neturėtų būti skelbiamos.
   2.   Pagal šį sprendimą priimtos nuomonės ir rekomendacijos bei bet kokie jų daliniai pakeitimai paskelbiami ESRV interneto svetainėje juos patvirtinus Bendrajai valdybai. Pranešančioji institucija gali prašyti, o ESRV gali nuspręsti, kad dėl finansinio stabilumo priežasčių šios nuomonės, rekomendacijos arba bet kokie jų daliniai pakeitimai neturėtų būti skelbiami. Atitinkamoms institucijoms visose valstybėse narėse skirtos viešos rekomendacijos, taip pat jų daliniai pakeitimai skelbiami Europos Sąjungos oficialiajame leidinyje.
   4 straipsnis
   ESRV nuomonės ir rekomendacijos dėl nacionalinių makroprudencinės politikos priemonių
   1.   Šis straipsnis taikomas 1 straipsnio 2 dalies a punkte nurodytoms nuomonėms ir rekomendacijoms.
   2.   ESRV sekretoriatas pagal Direktyvos 2013/36/ES 133 straipsnį arba Reglamento (ES) Nr. 575/2013 458 straipsnį gavęs pranešimą, jį tuoj pat Darwino sistemoje pateikia Bendrosios valdybos nariams ir Vertinimo grupei.
   3.   Per penkias ECB darbo dienas nuo pranešimo pagal 2 dalį gavimo dienos Bendrosios valdybos nariai gali kelti esminius klausimus dėl makroprudencinės politikos priemonės, apie kurią pranešta, neigiamų išorinių padarinių, pavyzdžiui, neigiamo tarpvalstybinio išplitimo poveikio. Šie nariai taip pat gali nurodyti, kad jų institucija, jei ji dar nėra atstovaujama, norėtų dalyvauti Vertinimo grupėje kaip stebėtoja. Siekiant užtikrinti sklandų ir veiksmingą procesą, nariai, kiek tai įmanoma, tokius esminius klausimus kelia anglų kalba.
   4.   Per 12 ECB darbo dienų nuo pranešimo pagal 2 dalį gavimo dienos Vertinimo grupė parengia vertinimą ir nuomonės arba rekomendacijos dėl makroprudencinės politikos priemonės tinkamumo projektą atsižvelgdama į atitinkamus Direktyvos 2013/36/ES ir Reglamento (ES) Nr. 575/2013 reikalavimus iš makrolygio rizikos ribojimo ir finansinio stabilumo perspektyvos.
   5.   Kai tik Vertinimo grupė baigia nuomonės arba rekomendacijos projektą, ESRV sekretoriatas nedelsdamas jį pateikia per Darwino sistemą visiems Bendrosios valdybos nariams nagrinėti rašytine procedūra. Per keturias ECB darbo dienas nuo pateikimo dienos Bendrosios valdybos nariai gali pateikti pastabas dėl nuomonės arba rekomendacijos projekto, prieš Bendrajai valdybai priimant sprendimą.
   6.   Per dvi ECB darbo dienas nuo tos dienos, iki kurios Bendrosios valdybos nariai turėjo pateikti pastabas, Vertinimo grupė apsvarsto ar nuomonės arba rekomendacijos projektas atsižvelgiant į tas pastabas turėtų būti pakoreguotas, ir per ESRV sekretoriatą pateikia galutinį nuomonės arba rekomendacijos projektą Bendrajai valdybai.
   7.   Remdamasi Vertinimo grupės parengtu vertinimu ir projektu, Bendroji valdyba priima sprendimą dėl nuomonės arba rekomendacijos projekto. Išskyrus atvejus, kai Bendrosios valdybos posėdis sušaukiamas pagal ESRV darbo tvarkos taisykles, Bendrosios valdybos sprendimas priimamas rašytine procedūra; šiuo atveju Bendrosios valdybos narių balsavimui suteikiamas ne trumpesnis nei penkių ECB darbo dienų terminas. Bendrosios valdybos sprendimas priimamas ne vėliau kaip likus vienai ECB darbo dienai iki vieno mėnesio laikotarpio, nurodyto Direktyvos 2013/36/ES 133 straipsnio 14 dalyje arba Reglamento (ES) Nr. 575/2013 458 straipsnio 4 dalyje, pabaigos.
   8.   Jei, nepaisant ESRV prašymo pranešančiosioms institucijoms suteikti išsamesnę informaciją, gauta informacija neapima visos svarbios informacijos, reikalingos numatomos priemonės tinkamumui įvertinti, įskaitant jos atitiktį atitinkamiems Direktyvos 2013/36/ES ir Reglamento (ES) Nr. 575/2013 reikalavimams, ESRV gali pateikti nuomonę, kurioje nurodoma, kad neįmanoma įvertinti atitikties Direktyvos 2013/36/ES ir Reglamento (ES) Nr. 575/2013 reikalavimams. ESRV taip pat gali atitinkamu atveju pateikti neigiamą nuomonę arba rekomendaciją.
   5 straipsnis
   ESRV rekomendacija dėl makroprudencinės politikos priemonių abipusiškumo
   1.   Šis straipsnis taikomas iš dalies keičiant Rekomendaciją ESRV/2015/2 pagal 1 straipsnio 2 dalies b punktą.
   2.   Per penkias ECB darbo dienas nuo tada, kai ESRV iš valstybės narės gauna abipusiškumo prašymą, pagal Direktyvos 2013/36/ES 134 straipsnio 4 dalį arba Reglamento (ES) Nr. 575/2013 458 straipsnio 8 dalį, bet jomis neapsiribojant, ESRV sekretoriatas jį pateikia Patariamojo techninio komiteto (PTK), Bendrosios valdybos ir Vertinimo grupės nariams per Darwino sistemą.
   3.   Per penkias ECB darbo dienas nuo 2 dalyje nurodytos informacijos perdavimo datos, Bendrosios valdybos nariai gali įrodyti ESRV, kad makroprudencinės politikos priemonė, apie kurią pranešta, jų jurisdikcijose sukeltų reikšmingą neigiamą tarptautinio išplitimo poveikį, bei nurodo, kad jų institucija pageidautų dalyvauti Vertinimo grupėje kaip stebėtoja (jei jos šalis dar neatstovaujama). Siekiant sklandaus ir veiksmingo proceso, Bendrosios valdybos nariai, kiek tai įmanoma, ESRV susijusią informaciją teikia anglų kalba.
   4.   Per 25 ECB darbo dienas nuo 3 dalyje nurodytos informacijos perdavimo datos, Vertinimo grupė parengia poreikio priimti rekomendaciją dėl abipusiškumo vertinimą, prireikus, kartu su Rekomendacijos ESRV/2015/2 dalinių pakeitimų projektu. Vertinimo grupė pateikia pasiūlymą PTK dėl priemonės, apie kurią pranešta, abipusiškumo ir dėl priemonių, kuriomis abipusiškumas gali būti pasiektas vadovaujantis Rekomendacija ESRV/2015/2.

               a.

               Jei Vertinimo grupė nustato, kad diskusija apie abipusiškumą dėl aptariamos priemonės reikalinga, ESRV sekretoriatas pateikia Vertinimo grupės vertinimą ir Rekomendacijos ESRV/2015/2 dalinių pakeitimų projektą diskusijai per PTK posėdį. Šioje diskusijoje taip pat svarstomos priemonės rūšys, kurias pasitelkusios, kitos valstybės narės galėtų pasiekti aptariamos priemonės abipusiškumą. Kai neįmanoma visų kitų valstybių narių nacionaliniuose teisės aktuose nustatyti tokios pat, kuri svarstoma, priemonės, Vertinimo grupė nustato kitas tokio paties poveikio priemones, kurias, dėdamos visas pastangas, galėtų naudoti abipusiškos atitinkamos institucijos.

               b.

               Jei Vertinimo grupė nustato, kad diskusija yra nereikalinga, nes priemonė, apie kurią pranešta, yra grįsta pozicija ir prieinama visose kitose valstybėse narėse, ESRV sekretoriatas gali perduoti Rekomendacijos ESRV/2015/2 dalinių pakeitimų projektą per Darwino sistemą visiems PTK nariams rašytinei procedūrai. Šiuo atveju Rekomendacijos ESRV/2015/2 dalinių pakeitimų projekte prašoma, kad visos kitos valstybės narės taikytų šią priemonę abipusiškai.

         5.   Jei po PTK posėdžio, kuriame buvo aptarta abipusiškumo priemonė, arba pagal 4 dalies b punktą, būtina PTK rašytinė procedūra, PTK nariai gali teikti pastabas dėl rekomendacijos projekto per penkias ECB darbo dienas nuo jo perdavimo per Darwino sistemą dienos.
   6.   Per penkias ECB darbo dienas nuo termino PTK pastaboms pateikti pabaigos, arba nuo PTK posėdžio, kuriame buvo aptarta abipusiškumo priemonė, dienos, ESRV sekretoriatas pateikia, jei taikytina, Rekomendacijos ESRV/2015/2 dalinių pakeitimų projektą per Darwino sistemą konsultacijai su Bendrąja valdyba. Jei PTK nariai pateikia esmines pastabas 5 dalyje nurodytoje rašytinėje procedūroje arba per PTK posėdį, Rekomendacijos ESRV/2015/2 dalinių pakeitimų projekto rengimas gali būti pratęstas iki 25 ECB darbo dienų.
   7.   Bendroji valdyba gali teikti pastabas, jei taikytina, dėl Rekomendacijos ESRV/2015/2 dalinių pakeitimų projekto per penkias ECB darbo dienas nuo projekto pateikimo Bendrajai valdybai.
   8.   Per penkias ECB darbo dienas nuo termino Bendrosios valdybos narių pastaboms pateikti pabaigos, ESRV sekretoriatas pateikia, jei taikytina, galutinį Rekomendacijos ESRV/2015/2 dalinių pakeitimų projektą Bendrajai valdybai patvirtinti rašytinės procedūros būdu arba pateikia jį patvirtinti per Bendrosios valdybos posėdį. Bendroji valdyba gali priimti sprendimą dėl Rekomendacijos ESRV/2015/2 dalinių pakeitimų projekto rašytinės procedūros būdu arba per Bendrosios valdybos posėdį, vadovaudamasi Sprendimo ESRV/2011/1 6 straipsniu.
   6 straipsnis
   ESRV rekomendacijos dėl konkrečios trečiosios šalies AKR normų
   1.   Šis straipsnis taikomas rekomendacijoms pagal 1 straipsnio 2 dalies c punktą.
   2.   Gali būti prašoma, kad Vertinimo grupė analizuotų kredito pokyčius trečiojoje šalyje, dėl ko šiais atvejais gali būti priimta ESRV rekomendacija dėl konkrečios trečiosios šalies AKR normos, taikytina atitinkamai trečiajai šaliai:

               a)

               kai atitinkamos trečiosios šalies institucija prašo pripažinti didesnę nei 2,5 % rezervo normą;

               b)

               kai pagal Rekomendacijos ESRV/2015/1 A rekomendacijos 1 dalį paskirtoji institucija informuoja ESRV, arba šalių, kurios yra Bazelio bankų priežiūros komiteto (BBPK) narės, atveju, ESRV sekretoriatas sužino, kad atitinkama trečiosios šalies institucija tai trečiajai šaliai nustatė didesnę nei 2,5 % AKR normą;

               c)

               kai pagal Rekomendacijos ESRV/2015/1 A rekomendacijos 2 dalį ir B rekomendacijos 3 dalį paskirtoji institucija informuoja ESRV;

               d)

               kai pagal Rekomendacijos ESRV/2015/1 C rekomendacijos 1 dalį paskirtoji institucija informuoja ESRV arba kai ESRV sekretoriatas sužino, kad atitinkama trečiosios šalies, kuri yra BBPK narė, institucija nustatė mažesnę AKR normą negu norma, kuri buvo pripažinta ESRV rekomendacija;

               e)

               kai pagal Rekomendacijos ESRV/2015/1 C rekomendacijos 2 dalį paskirtoji institucija informuoja ESRV arba kai ESRV sekretoriatas sužino, kad atitinkama trečiosios šalies, kuri yra BBPK narė, institucija nustatė mažesnę AKR normą negu norma, kuri buvo nustatyta ESRV rekomendacija;

               f)

               kai ESRV sekretoriatas nustato pernelyg didelio kredito augimo požymius vienoje iš trečiųjų šalių, laikomų reikšmingomis Sąjungai kaip apibūdinta Sprendimo ESRV/2015/3 4 straipsnyje.

         3.   Per penkias ECB darbo dienas nuo dienos, kai įvyko vienas iš 2 dalyje išdėstytų įvykių, ESRV sekretoriatas per Darwino sistemą pateikia visą susijusią informaciją PTK nariams, Bendrajai valdybai ir Vertinimo grupei. Vertinimo grupės pirmininkas nuspręs, ar pranešti (ir kada tai padaryti) atitinkamai trečiosios šalies institucijai, kad jos atstovas kviečiamas prisijungti prie Vertinimo grupės kaip stebėtojas.
   4.   Per penkias ECB darbo dienas nuo 3 dalyje nurodyto informacijos perdavimo dienos Bendrosios valdybos nariai gali įrodyti ESRV, kad jų valstybė narė turi didelių pozicijų su nagrinėjama trečiąja šalimi, bei nurodo, kad jie pageidautų dalyvauti Vertinimo grupėje kaip stebėtojai, jei jų institucija nėra atstovaujama. Siekiant užtikrinti sklandų ir veiksmingą procesą, nariai, kiek tai įmanoma, susijusią informaciją ESRV teikia anglų kalba.
   5.   Per 25 ECB darbo dienas nuo 4 dalyje nurodyto informacijos perdavimo dienos, Vertinimo grupė parengia vertinimą dėl konkrečios trečiosios šalies AKR normų, kurios taikomos atitinkamai šaliai, rekomendacijos priėmimo. Jei Vertinimo grupė mano, kad rekomendacija yra reikalinga, vertinimas pateikiamas kartu su rekomendacijos projektu. ESRV sekretoriatas pateikia vertinimą ir, jei taikytina, rekomendacijos projektą PTK posėdyje aptarti arba per Darwino sistemą PTK rašytinei procedūrai.
   6.   Per penkias ECB darbo dienas nuo dokumentų pateikimo rašytinei procedūrai dienos PTK nariai gali teikti pastabas dėl vertinimo ir, jei taikytina, dėl rekomendacijos projekto.
   7.   Per penkias ECB darbo dienas nuo termino PTK pastaboms pateikti pabaigos arba nuo PTK posėdžio dienos, ESRV sekretoriatas pateikia vertinimą ir, jei taikytina, per Darwino sistemą rekomendacijos projektą konsultacijai su Bendrąja valdyba.
   8.   Per penkias ECB darbo dienas nuo dokumentų pateikimo dienos, Bendrosios valdybos nariai gali pateikti pastabas dėl vertinimo ir, jei taikytina, dėl rekomendacijos projekto.
   9.   Jei Vertinimo grupė nusprendė, kad rekomendacija reikalinga ir per konsultaciją su Bendrąja valdyba nebuvo pareikšta esminių pastabų, ESRV sekretoriatas per penkias ECB darbo dienas nuo termino Bendrosios valdybos narių pastaboms pateikti pabaigos galutinį rekomendacijos projektą pateikia Bendrajai valdybai patvirtinti rašytine procedūra arba patvirtinti Bendrosios valdybos posėdyje.
   10.   Jei Bendroji valdyba pateikė esminių pastabų, ESRV sekretoriatas pateikia šiuos klausimus svarstymui kitame Bendrosios valdybos posėdyje.
   11.   Bendroji valdyba dėl galutinio rekomendacijos projekto gali priimti sprendimą rašytinės procedūros būdu arba per Bendrosios valdybos posėdį pagal Sprendimo ESRV/2011/1 6 straipsnį.
   12.   3–11 dalyse aprašyta procedūra gali būti sutrumpinta, jei ESRV sprendimą dėl konkrečios trečiosios šalies AKR normų, taikomų pozicijoms su konkrečia trečiąja šalimi, prašoma pateikti skubiai. Pranešančiosios institucijos prašymu ir (arba) dėl susijusios rizikos Sąjungos bankų sistemai Vertinimo grupės pirmininkas gali nuspręsti sutrumpinti pirmiau minėtą procesą.
   7 straipsnis
   Vertinimo grupė
   1.   Vertinimo grupė rengia vertinimus ir nuomonių arba rekomendacijų projektus dėl makroprudencinės politikos priemonių, dėl makroprudencinės politikos priemonių abipusiškumo ir dėl trečiosios šalies AKR normų. Vertinimo grupės nariai kaip ir bet kurie stebėtojai turi pakankamą techninės ir politinės srities stažą.
   2.   Vertinimo grupės pirmininkas yra ESRV sekretoriato vadovas arba jo/jos paskirtas pakaitinis narys.
   3.   Vertinimo grupę sudaro: a) du ESRV sekretoriato atstovai, įskaitant Vertinimo grupės pirmininką; b) vienas priežiūros pareigas vykdantis ECB atstovas; c) vienas makrolygio rizikos ribojimo pareigas vykdantis ECB atstovas; d) vienas Europos Komisijos atstovas; e) vienas Europos bankininkystės institucijos (EBI) atstovas ir f) devyni atstovai, atstovaujantys valstybės narės nacionaliniam centriniam bankui (NCB). Tarp devynių NCB atstovų yra NCB atstovai, kurie yra Valdymo komiteto nariai, taip pat NCB atstovai, iš kurių paskiriamas pirmasis ESRV pirmininko pavaduotojas ir PTK pirmininkas.
   4.   Iš Bendrosios valdybos narių NCB pateiktų kandidatų Bendroji valdyba skiria 3 dalyje nurodytus devynis atstovus. Jie skiriami tokiam pačiam laikotarpiui kaip ir jų institucijos atstovas Valdymo komitete arba kitais atvejais trejiems metams. Jei jų institucija Valdymo komitete nėra atstovaujama, NCB atstovai Vertinimo grupėje gali būti paskirti dar kartą.
   5.   Visi kiti Vertinimo grupės nariai paskiriami neribotam laikotarpiui.
   6.   Visos ESRV institucijos narės, atstovaujamos Vertinimo grupėje, gali keisti savo narius arba paskirti daugiau negu vieną asmenį, atsižvelgdamos į reikiamas žinias ir pagal 1 straipsnio 2 dalį Vertinimo grupės vykdomo vertinimo pobūdį. Tokius pokyčius turi patvirtinti Vertinimo grupės pirmininkas. Vertinimo grupės sudėtis užtikrina, kad valstybės narės subalansuotai atstovaujamos euro zonoje ir už jos ribų.
   7.   Stebėtojai gali dalyvauti Vertinimo grupėje siekdami dalyvauti svarstymuose. Stebėtojai gali būti skiriami iki dviejų atstovų valstybei narei, vienas – iš NCB ir kitas – iš atitinkamos institucijos arba ESRV bendrojoje valdyboje atstovaujamų kitų institucijų, kurios pateikė esminius klausimus pagal 4 straipsnio 3 dalį, pranešė, kad atitinkama makroprudencinės politikos priemonė turėtų neigiamą tarptautinio išplitimo poveikį nacionaliniu lygiu pagal 5 straipsnio 3 dalį, arba yra iš valstybės narės, kuri turi reikšmingų rizikos pozicijų su svarstoma trečiąja šalimi pagal 6 straipsnio 4 dalį. Bendrosios valdybos nariai Vertinimo grupėje koordinuoja atstovavimą nacionaliniu lygiu kartu su atitinkamomis nacionalinėmis institucijomis, jei jos nėra atstovaujamos Bendrojoje valdyboje ir svarstoma priemonė atitinka jų įgaliojimų sritį. Kai rekomendacija arba nuomonė yra parengta pagal Direktyvos 2013/36/ES 133 straipsnio 14 dalį ir 15 dalį bei Reglamento (ES) Nr. 575/2013 458 straipsnio 4 dalį, Komisijos ir EBI atstovai yra stebėtojai. Vertinimo grupės stebėtojai taip pat gali būti iki dviejų atstovų iš valstybės narės, kuri pranešė apie makroprudencinės politikos priemonę ir (arba) paprašė makroprudencinės politikos priemonės abipusiškumo, vienas – iš atitinkamo NCB ir vienas – iš atitinkamos nacionalinės institucijos. Atstovai iš trečiųjų šalių, kurių AKR normos svarstomos, taip pat gali būti pakviesti kaip stebėtojai, tuo atveju jiems taikomi konfidencialumo susitarimai.
   8.   Kai, remiantis Tarybos reglamento (ES) Nr. 1024/2013 (9), 5 straipsnio 2 dalimi, ECB, o ne nacionalinė institucija praneša apie nacionalinio lygio makroprudencinės politikos priemonę, ECB atstovauja du stebėtojai, o kiekvieną susijusią valstybę narę atstovauja du stebėtojai, paskirti pagal tą pačią 7 dalyje aprašytą procedūrą.
   9.   Siekiant išvengti interesų konflikto vertinant makroprudencinės politikos priemones pagal 1 straipsnio 2 dalies a punktą, Vertinimo grupės narių statusas laikinai sustabdomas (tačiau šie nariai nėra pakeičiami kitais) valstybių narių atstovams arba ECB visais atvejais, kai susijusios valstybės narės atitinkamos institucijos arba ECB pranešė apie makroprudencinės politikos priemonę arba pateikė esminius klausimus dėl makroprudencinės politikos priemonės arba paprašė, kad Vertinimo grupė įvertintų makroprudencinės politikos priemonės abipusiškumą.
   10.   Vertinimo grupės nariai rengia nuomonių arba rekomendacijų projektus pagal 4 straipsnio 4 dalį, 5 straipsnio 4 dalį ir 6 straipsnio 5 dalį dėl kurių Bendroji valdyba gali balsuoti. Vertinimo grupė siekia jos narių tarpusavio sutikimo. Jei tai reikalinga pagal aplinkybes, ji gali pateikti daugumos ir mažumos nuomonę savo Bendrajai valdybai pateiktame vertinime.
   8 straipsnis
   Pereinamojo laikotarpio nuostatos
   1.   Pagal Sprendimo ESRV/2014/2 5 straipsnio 2 dalį ir 5 straipsnio 8 dalį paskirti devyni NCB atstovai išlieka savo pareigose iki Sprendimo ESRV/2014/2 5 straipsnio 8 dalyje nurodytos pradinės kadencijos pabaigos.
   2.   2016 m. sausio 27 d. pasibaigus pradinei dvejų metų kadencijai, keturi susiję NCB atstovai pakeičiami po vieną atstovą iš visų keturių Valdymo komitete atstovaujamų NCB. Jei po 2016 m. sausio 27 d. NCB iš Valdymo komiteto jau yra atstovaujamas Vertinimo grupėje, jo Vertinimo grupės narys pakeičiamas atstovu iš NCB, iš kurio buvo paskirtas PTK pirmininkas.
   3.   2017 m. sausio 27 d. pasibaigus pradinei trejų metų kadencijai, atitinkami penki NCB atstovai pakeičiami keturiais atstovais iš keturių NCB, skiriamais pagal 7 straipsnio 4 dalį, ir vienu iš NCB, iš kurio buvo paskirtas pirmasis ESRV pirmininko pavaduotojas.
   9 straipsnis
   Panaikinimas
   Šis sprendimas panaikina ir pakeičia Sprendimą ESRV/2014/2.
   10 straipsnis
   Įsigaliojimas
   Šis sprendimas įsigalioja 2016 m. sausio 1 d.

      Priimta Frankfurte prie Maino 2015 m. gruodžio 16 d.

            ESRV Pirmininkas

         Mario DRAGHI

      (1)  OL L 331, 2010 12 15, p. 1.

      (2)  OL L 176, 2013 6 27, p. 1.

      (3)  OL L 176, 2013 6 27, p. 338.

      (4)  Versija anglų kalba paskelbta ESRV interneto svetainėje www.esrb.europa.eu.

      (5)  Versija anglų kalba paskelbta ESRV interneto svetainėje www.esrb.europa.eu.

      (6)  OL C 58, 2011 2 24, p. 4.

      (7)  Versija anglų kalba paskelbta ESRV interneto svetainėje www.esrb.europa.eu.

      (8)  2014 m. sausio 27 d. Europos sisteminės rizikos valdybos sprendimas ESRV/2014/2 dėl koordinavimo sistemos, susijusios su kompetentingų ar paskirtų institucijų pranešimu apie nacionalines makroprudencinės politikos priemones, ESRV nuomonių teikimu ir rekomendacijų priėmimu (OL C 98, 2014 4 3, p. 3).

      (9)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).